Paraguay

Paraguay (af Guarani: Tetã Paraguái) is a Binnenstoot in Siidamerika, wo im Ostn an Brasilien, im Sidn und Westn an Argentinien und im Noadn und Westn an Bolivien grenzt. Da Nama Paraguay bedeidd „Wossa, wos zum Wossa geht“. Dees kimmt vo da Sproch vo de Uaeiwohna, Guaraní: pará („Ozean“), gua („z/vo“) und y („Wossa“). Im Guaraní beziagt si da Ausdruck moast nua auf de Haptstod Asunción, im Spanischn is do s ganze Staatsgebiet gmoant.
Eadkunde.
Paraguay is nebm Bolivien da oazige Binnenstaat vo Siidamerika. Im Noadwestn und Noadn grenzta mit 750 km an Bolivien, im Ostn mit 1290 km an Brasilien, im Sidn und im Westn an Argentinien mit 1699 km. Die gsamte Grenzleng betrogt 3739 Kilometa. Mit am Staatsgebiet von eppa 407.000 km² is dees Land ungfea so grouß wia Deitschland und de Schweiz zamma.
Da Río Paraguay duachfliaßt dees Land vo Nordn noch Sidn und gliadats in zwoa Hapttei, an dinn bsiedltn Gran Chaco im Westn, wo eppa 60 Prozent vo da Gsamtflechn einimmt und an Oriente, da Ostregion, wo iwa 97 Prozent vo da Bevejkarung lebm. Da Gran Chaco is a schwoch noch Ostn gneigte, uniforme Aufschittungsebene (aus da Quartea-Zeit), wo vo 100 Meta im Sumpfland am Río Paraguay langsam bis af 450 Meta am Fuaß vo de Anden osteigt. Estlich vom Río Paraguay liegt a 700 Meta hohs subtropischs Tofe- und Beagland, dees zum prekambrischn Brasilianischn Schuid gheat. Dees bricht nacha in oana Stufn zua fruchborn Paraná-Paraguay-Senkn ob, wo im sidlichn Tei grouße Sumpf- und Iwaschwemmungsgebiete liegn. Hexsta Beag vom Land is da Cerro Peró (Cerro Tres Kandú) mit 842 Metan Heh.
Bevejkarung.
De Eihwohna wean im Boarischn Paraguaya gnennt.
Da iwawiegende Tei vo da Bevejkarung wohnt estli vom Río Paraguay und do bsondas in da Gegend um Asunción sowia noh an da Grenz z Brasilien. Im Noadn und Westn vom Land, da Gran Chaco Ebene, lebm nua eppa fimf Prozent vo da Bevejkarung.
Ethnien.
Eppa 90 Prozent vo da Bevejkarung san Paraguaya; de Meazoi davo Mestizn, de wo vor oim in da Vabindung vo spanischn Eihwandaran mit Guarani-Indianarinnen vom 16. bis zum 18. Joahundat eanare Wuazln ham. Afgrund vo weidan Einwandarungen aus Eiropa und Brasilien gibts regional bedeitende Mindaheitn vo Eiropejan und indigenen Vejkan (vor oim Guaraní). Eana Sproch Guarani wead aa vo 80 Prozent vo da ned-indigenen Bevejkarung gredd und hod noch da Vafossung vo 1992 nebm Spanisch an Status ois Amtssproch. De schwoazafrikanischn Sklavn, de wo noch Paraguay kema san, san inzwischn fost voistendig mit de iwrign Bevökarungsgruppn vamischt.
Im subtropischn Ostn gibts aa no 1000 bis 1200 Aché-Indiana. Dees san de Nochfoarn vo da ehemolign Uabevejkarung vo Ostparaguay. Um 500 v. Kr. san de Guarani ausm Amazonasgebiet eigwandat und ham de Vorfoarn vo de Aché in de hehan Woidgebiete vadrengt.
Fimf bis siebm Prozent vo da paraguayischen Bevejkarung san Eiwandara vo deitscha Herkumft.
Sprochn.
Z Paraguay wean iwa 20 Sprochn gredd.
Religion.
Wia de moastn Lenda vo Siidamerika is Paraguay a remisch-katholischs Land, eppa 80 % vo da Bevejkarung bekenna si zu dem Glaubm. Nebm evangelischn Gmoana gibts aa no eppa 30.000 Mennoniten.
Gsundheit.
De effentlichn Gsundheitsausgobm belaffa si ba eppa 2,6 % vom BIP und de privatn ba eppa 5,1 %. 2005 is de Saiglingssteablichkeit ba 20 pro 1000 Gebuatn glegn. Im Joar 2000 hod de Muaddasteablichkeit 150 pro 100.000 Lemdgebuatn.
Politik.
Paraguay is 61 Joa vo da Partido Colorado regiat worn. Dees hod zu oana Vaflechtung vo Staat und Partei gfiat. Paraguay wead vo da Organisation "Freedom House" ois autoriteares Regime klassifiziat.
Dees Parlament vo Paraguay besteht aus oana Obgeordnetnkamma und am Senat. Am 20. Aprui 2008 ham z Paraguay Parlaments- und Prrsidentschaftswoin stottgfundn. Da Fernando Lugo, a ehemoliga Bischof und Befreiungstheolog, is mit iwa 40% vo de Stimmen zum kimftign Presidentn gwählt worn.
Da Fernando Lugo is am 15. August 2008 ins Amt vom Presidentn vo Paraguay eigsetzt worn. Unta andam hoda vasprochn, dees "Elend" und de "Korruption" in am Land z bekempfn.
Vawoitungsbeziak.
Paraguay besteht aus 17 Vawoitungsregiona ("departamentos") und da Landeshaptstod Asunción ois eigenstendige Kommune.
De Eihwohnazoin beziagn si af de Voikszejung vom August 2002:
Wirtschafd.
Paraguay is bis in de 1960a Joa a reins Agrarland gwen. Heit no spuit de Landwiatschfd a wichtige Roin: 39 Prozent vo da Bevökarung 
Großgrundbesitz dominiat noch wia vor de Besitzstruktur, eppa 66 Prozent vo de landwiatschafdli nutzborn Flechn ghean 10 Prozent vo da Bevejkarung – a Meakmoi, wos fia de moastn lateinamerikanischn Staatn typisch is. Dees Forstgsetz Ley 536/95 und de Vaobschiedung vom Estatuto Agrario im Jenna 2002 hod owa zu oana deitlichn Vaschiebung vo de Besitzvahejtnis gfiat. Heit kena oi Großgrundstickln, wo ned mindestns 30 % landwiatschfdli gnutzt san, enteignet wean. Es is owa no imma eppa a Drittl vo da Landbevejkarung ohne Land.
Seit de 1970a Joa hod si aa a industriella Sektor entwicklt, wo im Joa 2006 rund 13,9 Prozent zum BIP beitrogn hod. Da Deanstleistungssektor hod im sejm Joa (2006) mit 51,4 Prozent an Lewenotei zum BIP von 9,3 Milliardn US-Dollar beitrogn.